Document ID: 31994R3072

NEUVOSTON ASETUS (EY) N:o 3072/94,
annettu 12 päivänä joulukuuta 1994,
CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan yhteisön tariffikiintiön avaamisesta ja hallinnoinnista (vuoden 1995 ensimmäinen puolisko)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
CN-koodiin 0202 kuuluvan jäädytetyn naudanlihan ja CN-koodiin 0206 29 91 kuuluvien tuotteiden osalta yhteisö sitoutuu tullitariffeja ja kauppaa koskevaan yleissopimuksen (GATT) mukaisesti avaamaan vuotuisen yhteisön tariffikiintiön, jossa tulli on 20 prosenttia ilman tuontimaksua ja jonka kokonaismääräksi luuttoman lihan painona ilmaistuna vahvistetaan 53 000 tonnia,
Uruguayn kierroksen monenvälisten kauppaneuvottelujen tulosten, joiden soveltaminen määrätään aloitettavaksi 1 päivästä heinäkuuta 1995, mukaisesti kyseiseen kiintiöön on tarkoitus edelleen soveltaa "jatkuvan käytön" menettelyä; näin ollen kyseinen kiintiö on tässä vaiheessa suotavaa avata ainoastaan vuoden 1995 ensimmäiseksi puoliskoksi kyseistä ajanjaksoa vastaavan suuruisena eli siten, että määrä vastaa 50 prosenttia vuoden 1995 osalta käytettävissä olevista 53 000 tonnista; jäljelle jäävä osa avataan edellä mainittujen tulosten tultua voimaan niiden täytäntöönpanoa koskevien säännösten mukaisesti,
erityisesti olisi taattava kaikille asianomaisille yhteisön toimijoille tasavertainen ja jatkuva mahdollisuus käyttää mainittua kiintiötä sekä kyseiselle kiintiölle määrätyn tullin keskeytymätön soveltaminen kyseisten tuotteiden tuonnissa siihen asti, kunnes kiintiö täyttyy,
kyseinen menettely perustuu siihen, että komissio jakaa käytettävissä olevat määrät perinteisten toimijoiden sekä naudanlihan kauppaa harjoittavien asianosaisten toimijoiden kesken; jälkimmäisen luokan toimijoiden osalta olisi kuitenkin otettava huomioon ainoastaan tietyn suuruiset, 31 päivänä joulukuuta 1994 kolmansina maina pidettävien maiden kanssa käytävän kaupan kannalta edustavat määrät,
olisi varmistettava, että uusien jäsenvaltioiden ensin mainitun luokan toimijoiden on mahdollista saada tasavertainen osuus jaettavista käytettävissä olevista määristä; näiden toimijoiden osalta on näin ollen suotavaa ottaa "perinteisiksi" kutsutuille maahantuojille varattuun osaan oikeuttavina viitemäärinä huomioon ne kiintiötuotteita vastaavien tuotteiden määrät, jotka kyseiset toimijat ovat tuoneet 1 päivän heinäkuuta 1991 ja 30 päivän kesäkuuta 1994 välisenä aikana uusiin jäsenvaltioihin maista, joita on 31 päivänä joulukuuta 1994 pidettävä näiden kannalta kolmansina maina; kyseisten vuosien valinnan määrää tarve varmistaa ajanjakson edustavuus ja välttää mahdollisen keinottelutarkoituksessa toteutetun tuonnin huomioon ottaminen, ja
tämän asetuksen soveltamista koskevat yksityiskohtaiset säännöt olisi annettava naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1) 27 artiklassa säädettyä menettelyä noudattaen; ottaen huomioon kyseisten päätösten tekninen luonne käytettävissä olevien määrien myöntäminen olisi kuitenkin annettava yksinomaan komission tehtäväksi,
ON ANTANUT TÄMÄN ASETUKSEN:
1 artikla
1. Avataan CN-koodiin 0202 kuuluvalle jäädytetylle naudanlihalle ja CN-koodiin 0206 29 91 kuuluville tuotteille kokonaismäärältään luuttoman lihan painona ilmaistuna 26 500 tonnin suuruinen yhteisön tariffikiintiö vuoden 1995 ensimmäiseksi puoliskoksi.
Kyseiseen kiintiöön luettaessa 100 kilogrammaa luullista lihaa vastaa 77 kilogrammaa luutonta lihaa.
2. Tässä asetuksessa 'jäädytetyllä lihalla` tarkoitetaan lihaa, joka on yhteisön tullialueelle tuontihetkellä jäätyneessä tilassa siten, että sen sisälämpötila on enintään - 12 °C.
3. Edellä 1 kohdassa tarkoitetun kiintiön rajoissa sovellettavaksi yhteisen tullitariffin tulliksi vahvistetaan 20 prosenttia ja tuontimaksuksi 0 prosenttia.
2 artikla
Edellä 1 artiklassa tarkoitettu kiintiö jakautuu kahteen osaan:
a) ensimmäinen, 80 prosentin eli 21 200 tonnin suuruinen osa jaetaan seuraavien kesken:
- yhteisöön, sellaisena kuin se oli 31 päivänä joulukuuta 1999, tuojien, joiden on mahdollista todistaa tuoneensa CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita, joita tämä tuontimenettely koskee, viimeksi kuluneiden kolmen vuoden aikana,
ja
- uusien jäsenvaltioiden tuojien, joiden on mahdollista todistaa tuoneensa 1 päivän heinäkuuta 1991 ja 30 päivän kesäkuuta 1994 välisenä aikana siihen jäsenvaltioon, johon he ovat sijoittautuneet, edellä mainittuihin CN-koodeihin kuuluvia tuotteita maista, joita oli 31 päivänä joulukuuta 1994 pidettävä heidän kannaltaan kolmansina maina;
b) toinen, 20 prosentin eli 5 300 tonnin suuruinen osa jaetaan niiden toimijoiden kesken, joiden on mahdollista todistaa harjoittaneensa niiden maiden kanssa, joita oli 31 päivänä joulukuuta 1994 pidettävä heidän kannaltaan kolmansina maina, naudanlihan kauppaa, johon ei sovelleta tätä tuontimenettelyä tai sisäistä tai ulkoista jalostusliikennettä, erikseen vahvistettavan vähimmäismäärän osalta ja erikseen vahvistettavan määräajan kuluessa.
3 artikla
1. Tämän asetuksen soveltamista koskevat yksityiskohtaiset säännöt ja erityisesti:
a) käytettävissä olevien määrien jakaminen 2 artiklassa tarkoitettujen toimijoiden kesken
ja
b) tuontitodistusten antamisedellytykset ja niiden voimassaoloaika
vahvistetaan asetuksen (ETY) N:o 805/68 27 artiklassa säädettyä menettelyä noudattaen.
2. Käytettävissä olevien määrien myöntämisestä toimijoille päättää komissio.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1994.

Labels: 3
17